AJ รายได้ขายพุ่ง ดันไตรมาส 1 พลิกกำไร 103.63 ลบ.
AJ ประกาศงบไตรมาส 1/2564 มีรายได้เพิ่มขึ้น ส่งผลให้ไตรมาส 1 พลิกกำไร 103.63 ลบ. จากปีก่อนขาดทุน 56.50 ลบ. 
AJ ประกาศงบไตรมาส 1/2564 มีรายได้เพิ่มขึ้น ส่งผลให้ไตรมาส 1 พลิกกำไร 103.63 ลบ. จากปีก่อนขาดทุน 56.50 ลบ.
14 พ.ค. 2564

บริษัท เอ.เจ.พลาสท์ จำกัด (มหาชน) หรือ AJ รายงานผลการดำเนินงานประจำไตรมาส 1/2564 สิ้นสุดที่31 มีนาคม 2564

โดยผลการดำเนินงานในไตรมาสดังกล่าวพลิกขาดทุน เนื่องจากบริษัทมีรายได้จากการขายเพิ่มขึ้น 135.87 ล้านบาท เนื่องจากปริมาณขายที่เพิ่มขึ้นตามความต้องการของลูกค้าที่เพิ่มขึ้น ส่งผลให้บริษัทฯ มีอัตรากำไรขั้นต้นที่สูงขึ้นเมื่อเมียบกับช่วงเดียวกันของปีก่อน
ขณะที่อัตราส่วนต้นทุนขายต่อรายได้จากการขายลดลง 2.43% เมื่อเทียบกับรายได้จากการขาย (จากเดิม 88.53% เป็น 86.10%) สาเหตุมาจากบริษัทมีการควบคุมการผลิตให้มีประสิทธิภาพมากขึ้น อีกทั้งราคาวัตถุดิบที่ลดลงเมื่อเทียบกับช่วงเดียวกันของปีก่อน
ด้าน รายได้อื่นๆ เพิ่มขึ้น 31.77 ล้านบาท จาก 8.19 ล้านบาท ในปี 2563 เป็น 39.96 ล้านบาท ในปี 2564 ซึ่งรายได้อื่นๆ ประกอบไปด้วยรายได้จากการขายเศษฟิล์ม และรายได้บัตรภาษี ขณะที่ ค่าใช้จ่ายในการขายและบริหารเพิ่มขึ้น 16.13 ล้านบาท เนื่องจากค่าใช้จ่ายที่เพิ่มขึ้นจากการขายที่เพิ่มขึ้น